Firdahallen

Firdahallen er en tidligere idrettshall på Sandane i Gloppen kommune, bygget i 1965. Bygget ble drevet av kommunen i samarbeid med Sogn og Fjordane fylkeskommune. Fra høsten 2010 startet en større rehabilitering det hallen ble innlemmet i idrettsbygget tilhørende kultur og undervisningskonseptet, Trivselshagen, ferdigstilt i 2013. 

På dagtid var hallen undervisningsarena for Firda videregående skole og Gloppen ungdomsskole. 

Hallen hadde full håndballbane på 40 x 20 meter med tribune i andre etasje, og bad og garderober i første etasje. Gloppen Håndballklubb spilte sine hjemmekamper i hallen. Videre ble hallen nyttet av idrettslagene rundt Gloppefjorden, Sandane Turn og Idrettslag, Fjellhug/Vereide Idrettslag, Brodd Idrettslag og Gloppen Friidrettslag. I hallen lå også Firdahallen Folkebad, et 12 meters basseng med 4 baner. Hallen hadde også egne rom for styrketrening.

Eksterne lenker 
 Gloppen kommune om Firdahallen Folkebad

Idrettshaller i Vestland
Svømmehaller i Norge
Kultur i Gloppen
Firda videregående skole
Etableringer i 1965
Byggverk fullført i 1965
Opphør i 2011
Byggverk i Gloppen
Sport i Gloppen
Tidligere idrettsanlegg i Vestland